google/wiki40b huggingface dataset:
Abú Rajhán Muhammad ibn Ahmad Bírúní

Arabská veda

V 7. storočí začali Arabi preberať od Sýrčanov a byzantských Grékov dedičstvo antickej vedy, ktorú dokázali zdokonaliť a rozvinúť, takže od polovice 8. do polovice 13. storočia tzv. arabská veda značne prevyšovala európsku. Rovnako ako neskôr európskych učencov aj Arabov tak oslnila dokonalosť antických teórií, že sa na nich len zriedka odvážili niečo meniť. Napriek tomu Bírúní ako prvý zapochyboval o správnosti Ptolemaiovho modelu. Al-Bírúní bol Iránec. Dokázal využiť myšlienkové bohatstvo gréckej, perzskej, arabskej aj indickej civilizácie.

Život

Bírúní sa narodil v meste Chórezm pri Aralskom jazere 15. septembra 973 a začal žiť v starodávnej Buchare, v tom istom čase, keď v nej pôsobil aj jeho slávny súčasník a priateľ Avicenna. Neskôr ho získal pre svoj dvor sultán Mahmúd z Gazny. Zúčastnil sa s ním na dobyvateľských výpravách, na ktorých mohol dôkladne poznávať miestnu vedu a filozofiu. Zomrel 13. decembra 1048 v Gazne.

Dielo

V spise Pamätníky dávnych pokolení systematicky porovnal kalendáre rôznych ázijských národov, čím umožnil prepočítavanie dátumov z jedného kalendára do druhého. V tomto spise sa zmienil aj o pohybe Zeme. Je možné, že ho inšpirovali poznatky získané v Indii. Pochyboval o správnosti zložitého Ptolemaiovho modelu. Uvažoval o tom, prečo by sa mal celý vesmír otáčať okolo Zeme, keď sa pohyb Slnka a hviezd dá omnoho ľahšie vysvetliť dennou rotáciou Zeme okolo svojej osi. Bírúní predpokladal aj ďalší obežný pohyb Zeme a zrejme sa priblížil k vytvoreniu heliocentrického systému. Jeho Kniha perál obsahuje najdokonalejší prehľad stredovekej mineralógie. Pomocou Archimedovej hydrostatickej metódy veľmi presne určil mernú hmotnosť deviatich rôznych kovov. Podľa jeho poznámok sa predpokladá, že napísal asi 113 diel, z ktorých sa však zachovali len zlomky.
Ponsonnas

Poloha

Obec má rozlohu 2,9 km². Najvyšší bod je položený 870 m n. m. a najnižší bod 496 m n. m.

Obyvateľstvo

Počet obyvateľov obce je 276 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Isamu Akasaki

Životopis

Akasaki absolvoval roku 1952 Kjótsku univerzitu a po štúdiu pracoval vo firme Kobe Kogyo Corporation, teraz začlenenej do firmy Fujitsu. Doktorát získal na univerzite v Nagoji roku 1964, kde potom začal učiť, od roku 1981 ako riadny profesor. Zároveň pôsobil v Macušitovom výskumnom ústave v Tokiu, kde sa koncom šesťdesiatych rokov začal zaoberať svetelnými diódami a neskôr urobil zásadné objavy, umožňujúce konštrukciu súčasných modrých svetelných diód. Emeritovaný bol ako profesor roku 1992, v októbri 2006 vznikol pri univerzite v Nagoji Akasakiho inštitút. Je nositeľom Kjótskej ceny za moderné technológie (2009) a Edisonovej medaily (2011), udeľovanej americkým Inštitútom elektrického a elektronického inžinierstva (IEEE).
Eric Boe

Vzdelanie a zamestnanie

Vzdelanie získal na strednej škole v Henderson High School, Chamblee (ukončil v roku 1983), potom na vojenskej USAF Academy (1983 – 1987), na Georgia Institute of Technology – odbor elektrotechnika, ukončenie v roku 1997. Na leteckej škole pri základni Edwards absolvoval súbežne výcvik skúšobného pilota. K NASA do Houstonu nastúpil v roku 2000 a po dvojročnom výcviku bol zaradený do jednotky astronautov. Toho istého roku mal hodnosť majora.
Národný pamätník na Vítkove

Národný pamätník na Vítkove je funkcionalistický pamätník, ktorý bol postavený v rokoch 1929 – 1932 na vrchu Vítkov v Prahe, podľa projektu Jana Zázvorku. Hlavným účelom malo byť uctenie pamiatky československých legionárov a československého odboja v období 1. svetovej vojny (1914 – 1918), rozšírený bol v rokoch 1946 – 1949. V rokoch 1954 – 1962 tu bolo umiestnené aj mauzóleum Klementa Gottwalda.

Príbeh kopca

Husiti na Vítkove zaznamenali pod vedením Jana Žižku z Trocnova vojnový úspech: 14. júla 1420 tu porazili križiacke vojsko. Už vtedy bol jeho názov známy takmer storočie. Pomenovaný bol podľa pražského mešťana Vítka z Hory, ktorý tu vlastnil vinice. Najstaršia doložená správa o kopci nad pražským Žižkovom je z roku 1041.

Pomník vlasti

Myšlienka národného pamätníka, ktorý by na rozdiel od doterajších pripomenutí porážok poukazoval na hrdosť a odvahu českého národa, mala spočiatku rýdzo miestny charakter. V lete 1882 bol z popudu niekoľko sto miestnych občanov založený spolok pre vybudovanie pomníka Jana Žižku v Trocnova na vrchu Žižkove a nebyť budovateľského étosu novej Česko-slovenskej republiky, mohlo byť všetko úplne inak. Veľkolepú nekropolu synov národa, legionárov a osloboditeľov mala socha Jana Žižku iba otvárať. Zároveň sa pamätník stal obľúbeným miestom mnohých Pražanov.

Výstavba pamätníka

Pri stavbe pamätníka bol v mimoriadnej miere použitý prírodný kameň, najmä žula a mramor domáceho pôvodu.
Architektonické riešenie: Jan Zázvorka.
Umelecká výzdoba: Vincenc Beneš, Josef Malejovský, Otakar Nejedlý, Karel Štípl, Otakar Švec, Jan Štrusa, Max Švabinský a ďalší.
Budova: je orientovaná v osi kopca Vítkov, približne východo-západným smerom, dĺžka 143 m, šírka 27 6 m a výška 31 5 m.
Hermagoras z Magnézie

Hermagoras (starogr. Ἑρμαγόρας – Hermagoras) bol olympijský víťaz v zápasení v roku 137.
Staroveký epigrafický nález IG XIV 739 uvádza, že Markos Aurélios Hermagoras z Magnésie, ležiacej pod vrchom Sipylos v Lýdii, zvíťazil na olympijských hrách v zápasení. Stalo sa to pravdepodobne na 229. hrách v roku 137. O štyridsať rokov neskôr sa v tej istej disciplíne presadil aj jeho syn Aurélios Hermagoras.
V Olympii sa zápasenie (palé) zaradilo do programu hier v roku 708 pred Kr. Na hrách to bol prvý úpolový šport po výlučne bežeckých disciplínach.
Žralok krokodílí

Opis

Má štíhle, vretenovité telo, obrovské oči a dlhé žiabrové štrbiny, ktoré dosahujú až na temeno hlavy. Chrbtová plutva je malá. Žralok krokodílí má šedý chrbát, brucho je svetlejšie a okraje plutiev biele.
Živí sa zrejme rybami, kalmarami a kôrovcami. Je vajcoživorodý, inak o jeho živote nie je príliš známe.
Bez ladu a skladu

História

Skupina vznikla v r. 1985. Zakladateľmi skupiny boli Peter Kaščák spolu s Richardom Rybníčkom (bicie), Martinom Beďatšom (gitara) a Rasťom Kubicom (saxofón). Krátko na to sa k skupine pridal aj brat Petra Kaščáka, Michal (spev). Tvorba skupiny bola výrazne ovplyvnená trenčianskou hudobnou scénou: skupinou CHVM a pridruženými kapelami. „Na našom zvuku malo veľkú zásluhu aj to, ako málo sme ovládali hudobné nástroje.“
Skupina taktiež nenachádzala záujem o metalovú, či depešácku vlnu, klasický pop ani rock: „Vedeli sme iba, že nechceme spievať texty o láske a mieri, o čom vtedy spievali všetci.“
Skupina zaznamenala pozitívny ohlas už na svojom prvom koncerte. V r. 1986 absolvovali Bez ladu a skladu svoj prvý veľký koncert, sprostredkovaný manažérkou skupiny E, Lenkou Zogatovou, na ktorom si zahrali s Chórom vážskych muzikantov a spomínanou skupinou E. Na základe koncertu sa skupina dostala na pražský RockFest, ktorý jej pomohol odštartovať kariéru. V r. 1987 si Bez ladu a skladu zahrali na spoločnom koncerte spolu so svetovo uznávaným džezmenom Jiřím Stivínom, ktorý zorganizoval manažér a organizátor koncertov Ladislav „Agnes“ Snopko. V tom istom roku nahrali svoj prvý videoklip k skladbe Udavač a absolvovali poľské turné. Napriek istým koncertným činnostiam musela skupina neustále čeliť aj zákazom hrania. 
Po vydaní albumu Horúce Hlavy vystriedal Richarda Rybníčka za bicími Peter Slameň.
Tanzánijský šiling

Tanzánijský šiling alebo Tanzánsky šiling (swah. shilingi, angl. shilling) je zákonným platidlom východoafrického štátu Tanzánia. Názov šiling má tanzánijská mena spoločný s ďalšími menami okolitých štátov (Uganda, Keňa, Somálsko). ISO 4217 kód šilingov je TZS. Jedna stotina šilingu sa nazýva senti, ale pre svoju nízku kúpnu hodnotu sa v praxi žiadne mince s nominálnou hodnotou senti nevyskytujú.

Vývoj tanzánskej meny

Tanzánijský šiling sa do obehu dostal 14. septembra 1967, keď nahradil dovtedy používaný východoafrický šiling. Najskôr v roku 2015 plánuje Východoafrické spoločenstvo (členské štáty Keňa, Uganda, Tanzánia, Burundi, Rwanda) vytvoriť menovú úniu a znovu zaviesť východoafrický šiling.
Maďarský forint

Maďarský forint je mena Maďarska. Jeho ISO 4217 kód je HUF, v Maďarsku sa obvykle používa skratka Ft. Jeden forint sa skladá zo sto fillérov. Keďže je reálna hodnota fillérov je veľmi nízka, (najnižšia používaná minca je 5 forintov), neexistujú žiadne fillérové mince. 
Názov forint je odvodený z mena talianskeho mesta Florencia, kde sa v 13. storočí razili mince s názvom fiorino d'oro.

Vznik a vývoj

Meny v Maďarsku pred zavedením forintu sa volali (maďarská) koruna (1918-1927) a potom maďarské pengő (1927-1946).
Do obehu bol forint zavedený 1. augusta 1946, teda po druhej svetovej vojne, keď hyperinflácia znehodnotila predošlú menu s názvom pengő. Forinty zaviedla nová komunistická vláda. Výmena starej meny na novú bola realizovaná v pomere 1 forint : 4×10²⁹ pengő. V 60. a 70. rokoch bola hodnota forintu pomerne stabilná, v 80. rokoch a po páde socializmu sa situácia zmenila. Inflácia vzrástla až na 35 % ročne, čiže hodnota meny rýchlo klesala.
Maďarsko vstúpilo 1. mája 2004 do Európskej únie. Jedným zo záväzkov vyplývajúcich z pristúpenia k EU je, že vstupujúci štát po splnení všetkých podmienok zavedie namiesto svojej národnej meny spoločnú európsku menu euro. Maďarsko plánovalo euro zaviesť 1. januára 2010. Väčšina ekonomických štúdií ale predpokladá, že Maďarsko nebude v dohľadnej dobe schopné prijať euro.

Mince

Súčasné mince majú nominálne hodnoty 5, 10, 20, 50, 100 a 200 forintov. 
Na líci je štátny znak alebo ukážka domácej flóry a fauny, na rube je číslovka nominálnej hodnoty. 
Mince v nominálnej hodnote 1 a 2 forinty boli 1. marca 2008 stiahnuté z obehu kvôli nízkej reálnej hodnote.

Pamätné mince

Pamätné mince sú od roku 1989 razené z bežných i drahých kovov. Vyskytli sa aj neobvyklé nominálne hodnoty, ako napríklad 75 forintov k 75. výročiu Maďarskej národnej banky, alebo 750 forintov k MS vo futbale. Niektoré pamätné mince majú neobvyklý tvar, ako napríklad štvorec (minca s hodnotou 500 forintov pripomínajúca šachový stroj  Johanna Wolfganga Kempelena alebo Rubikovu kocku), obdĺžnik, ba existujú aj „polené“ pamätné mince. Každoročne sú vydávané aj klasické mince venované slávnym Maďarom. Od roku 1989 bolo vydaných viac než sto pamätných mincí.
Galina Rodionovna Lukašenková

Životopis

S manželom Alexandrom sa zoznámila počas štúdia na gymnáziu. Galina sa vydala za Alexandra v roku 1977. Vyštudovala fakultu histórie na Mahiľovskom pedagogickom inštitúte. V súčasnosti býva v Šklove. Dom Lukašenkovcov je jediná nehnuteľnosť, ktorú bieloruský prezident vlastní. Má psa, nemeckého ovčiaka Balu.

Deti

S manželom má dve deti: Dmitrija a Viktora.
Malostranská (stanica pražského metra)

Charakteristika stanice

Malostranská je razená stanica s troma loďami, nachádzajúca sa 32 m pod Klárovom. Má štyri páry prestupov na nástupište a predĺženú strednú loď. Dostavba dodatočného vestibulu nie je z dôvodu umiestnenia stanice možná. Z Malostranskej vedie jeden vestibul, ktorý je s nástupišťom spojený pomocou dvoch trojíc eskalátorov. Stanicu zdobí svetlý i tmavý, šedý dekoratívny kameň a hliníkové výlisky v charakteristickej zelenej farbe. Vestibul taktiež zdobia historické reliéfy a sochy, okrem iného replika sochy „Nádej“ od Bernarda Brauna.
Stanicu postavili v rokoch 1973 až 1978, pričom na jej výstavbu bolo použitých 248 miliónov Kčs. V roku 2002, počas povodní, bola stanica zatopená vodou.
El Español de la Historia

El Español de la Historia (Najväčší Španieli histórie) bola televízna šou španielskej tv stanice Antena 3, ktorá bola národnou verziou formátu BBC 100 Greatest Britons. V Španielsku sa populárna anketa o najväčšiu osobnosť národnej histórie konala v roku 2007, nemala však podobu hlasovania divákov, ale výskumu verejnej mienky, ktorého sa zúčastnilo 3 000 respondentov.
Pasilly

Poloha

Obec má rozlohu 9,99 km². Najvyšší bod je položený 315 m n. m. a najnižší bod 250 m n. m.

Obyvateľstvo

Počet obyvateľov obce je 52 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Viel-Arcy

Poloha obce

Viel-Arcy má rozlohu 6,59 km². Najvyšší bod je položený 180 m n. m. a najnižší bod 44 m n. m.

Obyvateľstvo

Viel-Arcy má 181 obyvateľov (2009).
Graf vývoja obyvateľstva:
Zdroje: INSEE
Historický ústav Slovenskej akadémie vied

Historický ústav Slovenskej akadémie vied (skr. HÚ SAV; 1982 - 1990 Ústav historických vied) je ústav SAV, ktorý sa zaoberá základným výskumom slovenských dejín od najstarších čias po súčasnosť, vybraných problémov všeobecných dejín a dejín vied a techniky na Slovensku. Vznikol v roku 1943.
Rocourt (Vosges)

Poloha

Obec má rozlohu 1,86 km². Najvyšší bod je položený 433 m n. m. a najnižší bod 336 m n. m.

Obyvateľstvo

Počet obyvateľov obce je 25 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Charchigné

Poloha

Obec má rozlohu 14,91 km². Najvyšší bod je položený 257 m n. m. a najnižší bod 163 m n. m.

Obyvateľstvo

Počet obyvateľov obce je 505 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Lary (Ariège)

Poloha

Obec má rozlohu 33,91 km². Najvyšší bod je položený 2 209 m n. m. a najnižší bod 654 m n. m.

Obyvateľstvo

Počet obyvateľov obce je 155 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Cestná infraštruktúra v Macedónsku

Cestná infraštruktúra v Macedónsku pozostáva zo štátnych ciest, diaľnic a rýchlostných ciest.

Štruktúra cestnej siete

Macedónska cestná sieť používa podobnú štrukturalizáciu, ako všetky štáty bývalej Juhoslávie. Dominantné sú štátne cesty, čo je obdoba ciest I. triedy na Slovensku. Doplnkom k nim je stále sa rozvíjajúca sieť diaľnic a rýchlostných ciest. Všetky cesty bez ohľadu na typ sa označujú predponou M- (od slova avtomagistrala) a príslušným číslom.
Pleumartin

Poloha

Obec má rozlohu 23,92 km². Najvyšší bod je položený 144 m n. m. a najnižší bod 85 m n. m.

Obyvateľstvo

Počet obyvateľov obce je 1 196 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Insígnia

Použitie

Insígnie sa používajú pri slávnostných príležitostiach a bývajú zhotovované zo vzácnych materiálov ako sú drahé kovy a drahokamy a sú to vysoko kvalitné umelecké remeselné diela. Pôvodne šlo o premety bežného denného života (pokrývky hlavy, reťaže, súčasti odevu).
Sú zname už od staroveku, napr. u Etruskov. Na túto tradíciu nadviazali rímski cisári.
Pri akademických inštitúciach sú insígnie symbolom ich samosprávnosti. Ide o pečať, prsteň, medaily na reťaziach a žezlo.
Colombiers (Cher)

Poloha

Obec má rozlohu 9,51 km². Najvyšší bod je položený 210 m n. m. a najnižší bod 153 m n. m.

Obyvateľstvo

Počet obyvateľov obce je 405 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Grainville-la-Teinturière

Poloha

Obec má rozlohu 18,41 km². Najvyšší bod je položený 142 m n. m. a najnižší bod 25 m n. m.

Obyvateľstvo

Počet obyvateľov obce je 1 055 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Báb al-Azízíja

Báb al-Azízíja (arabsky: باب العزيزية, doslova Nádherná brána) sú kasárne a zároveň veliteľstvo na južnom okraji Tripolisu, hlavného mesta Líbye. Išlo o hlavnú základňu líbyjského vodcu Muammara al-Kaddáfího. Jeho odporcovia ju dobyli počas občianskej vojny v Líbyi 23. augusta 2011.
Základňu v jej pôvodnej podobe postavil už kráľ Idris I. a Kaddáfí ju neskôr iba zdokonalil. Má plochu približne šiestich štvorcových kilometrov a leží na strategicky významnej ceste spájajúcej centrum Tripolisu s Tripoliským medzinárodným letiskom.
Syðradalur

Dejiny

Syðradalur bol založený na začiatku 19. storočia obyvateľmi obce Blankskáli na juhozápade ostrova. V roku 1855 sa tu potopila loď, keď narazila na veľký balvan. V roku 1963 sa tu potopila ďalšia loď z dediny, tentokrát nesúca troch mužov.

Infraštruktúra

V roku 1985 bol postavený tunelový systém spájajúca Syðradalur s ostatnými dedinami na ostrove. Cesta MF Sam spája Syðradalur a Klaksvík, neskôr bola zavedená autobusová doprava z Syðradalur do Trøllanes.
V roku 2009 boli zavedené čísla domov, spolu s tromi menami ulíc Dalsgøta, á Bakkanum a Knúksdalur.
Hraničná (potok)

Prameň

Pramení v západnej časti Ľubovnianskej vrchoviny na juhojuhovýchodnom úpätí Medvedelice (887,9 m n. m.) v nadmorskej výške približne 760 m

Smer toku

Od prameňa tečie najprv na východ, v lokalite Korčené sa potom stáča na juhojuhovýchod. Nad obcou Kremná sa prechodne stáča na východ, po pribratí Kremnianky v obci sa postupne stáča a pokračuje smerom na sever. Nad osadou Pilhov sa napokon stáča a k ústiu tečie severovýchodným smerom.

Ústie

Do Popradu sa vlieva severovýchodne od centra obce Mníšek nad Popradom v nadmorskej výške cca 377 m n. m.
Alexander Nejedlý

Životopis

V roku 1984 ukončil Strednú priemyselnú školu v Žiline, v odbore požiarnej ochrany a v rokoch 1994 až 1999 absolvoval štúdium na Akadémii Policajného zboru v Bratislave, kde získal titul doktora práv.
Spočiatku pracoval ako hasič v podniku Chemko Strážske, neskôr na Okresnej správe Zboru Požiarnej ochrany v Michalovciach. V roku 1996 sa stal veliteľom zmeny jednotky Zboru Požiarnej ochrany v Michalovciach. V roku 2006 sa stal riaditeľom Okresného riaditeľstva Hasičského a záchranného zbor (HaZZ) u v Michalovciach.
14. júla 2008 bol vymenovaný za prezidenta Hasičského a záchranného zboru. Vo funkcii pôsobil až do 1. augusta 2011, keď bol prevelený na veliteľstvo Hasičského a záchranného útvaru hlavného mesta Bratislavy. Na prezídium HaZZ sa vrátil 1. mája 2012.
V máji 2014 povýšíl prezident Ivan Gašparovič do hodnosti generála Alexandra Nejedlého ako vôbec prvého príslušníka Hasičského a záchranného zboru Minister vnútra Robert Kaliňák navhrnutie na povýšenie odôvodnil výraznou zásluhou Alexandra Nejedlého na reformách v zbore. Má ísť o poctu nielen Nejedlému, ale celému zboru.
Jana Doleželová

Životopis

Do 16 rokov žila v Uničove. Po ukončení Strednej zdravotníckej školy v odbore farmaceutický laborant v Olomouci, študovala na Farmaceutickej fakulte Karlovej univerzity v Hradci Králové. Štúdium ukončila v roku 2004. Po obhajobe rigoróznej práce v roku 2005 získala akademický titul Doktorka farmácie (PharmDr.).  
17. apríla 2005 zvíťazila vo finále súťaže Miss ČR 2004. Zároveň získala titul Miss televíznych divákov. V novembri 2004 reprezentovala Česko na svetovej súťaži Miss World 2004. Vo finále tejto súťaže sa dostala do TOP 15.
V decembri 2006 reprezentovala Česko na súťaži Miss Queen of the Year, ktorá sa konala v Kuala Lumpur v Malajzii. Získala titul Miss Perfect body, Miss Eyewear beauty a tiež hlavný titul Miss Tourism Cosmopolitan International.  
V roku 2008 súťažila spolu s Michalom Necpálom v televíznej tanečnej súťaži Star Dance III.

Charitatívna činnosť

V roku 2004 sa stala Patrónkou stacionára Jasněnka (zariadenie pre postihnuté deti). Usporiadala módnu show pre detský domov v Uničove, vďaka ktorej získal štvrť milióna Kč. V roku 2008 sa stala riaditeľkou nadačného fondu Modrá kotva.
Obytný dom na Hviezdoslavovom námestí 7

Situovanie

Nájomný dom stojí v úzkej prieluke v centrálnej časti Bratislavy. Stavebná parcela jednou stranou prilieha k parkovo upravenému Hviezdoslavovmu námestiu a druhá strana ústi do Paulínyho ulice. Fuchs sa s problémom stavania na úzkej parcele už ľahko vyrovnal v starších projektoch.

Prevedenie

Stavba pozostáva z dvoch samostatných objektov o rozdielnej výške. Vyšší šesťposchodový dom je orientovaný do Hviezdoslavovho námestia a menší trojposchodový do Paulínyho ulice. Domy sa vyznačujú starostlivo koncipovanými bytmi, vysokým štandardom vybavenosti a maximálne racionálnou dispozíciou bytov. Na každom poschodí vyššieho objektu orientovaného k námestiu sú dva trojizbové byty. V objekte do ulice sú dva dvojizbové a jeden jednoizbový byt. Oba objekty sú riešené symetricky so schodiskom v osi symetrie.
Z architektonického hľadiska je zaujímavejšie priečelie domu orientované do námestia. Fuchs siahol k zložitejšiemu komponovaniu fasády. Namiesto jednoduchých pásových okien, aké sú použité na hoteli Avion už v roku 1927, navrhol pílovito zalomenú fasádu s veľkými samostatnými horizontálnymi oknami, ktoré sa šachovnicovo striedajú s balkónmi. Dosiahol tak dynamizáciu priečelia.

Dobový názor na stavbu

Dobový názor prezentuje kritická recenzia stavby v časopise Slovenský staviteľ od autora píšuceho pod značkou Ingrad. Autor kritizoval funkčné využitie domu. Podľa neho sú byty na exponovanom pozemku nevhodné a vyjadruje názor, že vhodnejšou voľbou by boli skôr kancelárie. Domu vyčíta nevhodnú orientáciu na svetové strany. Kritizuje aj kubus arkiera, ktorý pôsobí príliš ťažkým dojmom na priečelí objektu do Paulínyho ulice. Ani priečelie z Hviezdoslavovho námestia sa nevyhlo jeho kritike. Podľa recenzie nie je dobré, je až priveľmi poprelamované.
„Vznikajú uličné vzhľady rázu akéhosi kubického romantizmu odporujúce zásadám moderného urbanizmu.“
Autor však vyzdvihuje dobré dispozičné riešenie bytov a ich vysoký štandard a kvalitu realizácie. 
Obytný dom na Hviezdoslavovom námestí nezmenil svoje pôvodné poslanie, zostal celý čas funkčný. Fuchsovo realizované dielo sa názorovo radí k brilantnej modernej funkcionálnej architektúre, ktorá je osobitným prúdom a v takej vyspelej podobe nemá na Slovensku veľa reprezentantov.
Chevry-sous-le-Bignon

Poloha

Obec má rozlohu 7,4 km². Najvyšší bod je položený 133 m n. m. a najnižší bod 97 m n. m.

Obyvateľstvo

Počet obyvateľov obce je 230 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Germier (Gers)

Poloha

Obec má rozlohu 7,05 km². Najvyšší bod je položený 213 m n. m. a najnižší bod 145 m n. m.

Obyvateľstvo

Počet obyvateľov obce je 201 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Chambley-Bussières (obec)

Poloha

Obec má rozlohu 19,25 km². Najvyšší bod je položený 312 m n. m. a najnižší bod 222 m n. m.

Obyvateľstvo

Počet obyvateľov obce je 645 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Gonfreville

Poloha

Obec má rozlohu 9,04 km². Najvyšší bod je položený 33 m n. m. a najnižší bod 3 m n. m.

Obyvateľstvo

Počet obyvateľov obce je 160 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Bruailles

Poloha

Obec má rozlohu 22,36 km². Najvyšší bod je položený 210 m n. m. a najnižší bod 177 m n. m.

Obyvateľstvo

Počet obyvateľov obce je 932 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Živočíšna bunka

Živočíšna bunka je u živočíchov (vrátane ľudí) elementárna a najmenšia jednotka organizmu, schopná základných životných funkcií: metabolizmu, rastu, rozmnožovania a dráždivosti. Je to druh eukaryotickej bunky. Od ostatných eukaryot, napríklad od rastlinných buniek, sa odlišuje absenciou bunkovej steny a chloroplastu a menšími vakuolami.
Jej optimálne členenie umožňuje, aby všetky procesy prebiehajúce v nej boli čo najrýchlejšie. Cez bunkovú membránu sa dovnútra dostávajú jednoduché chemické látky tvorené vodíkom, kyslíkom, uhlíkom a dusíkom. Tam sa premieňajú na zložitejšie organické zlúčeniny, napr. bielkoviny a cukry. Bielkoviny sa potom používajú na stavbu telesnej hmoty bunky a cukry bunke dodávajú energiu. Vznik organických zlúčenín je riadený deoxyribonukleovou kyselinou (DNA). Tá je organizovaná v chromozómoch vo vnútri jadra, ktoré riadi všetky procesy v bunke. V DNA sú zapísané informácie, ktoré umožňujú vytváranie iných zložitých látok. Ďalšou dôležitou vlastnosťou DNA je jej schopnosť reprodukovať samu seba. To je podstatou života. Umožňuje jednobunkovému organizmu rásť a rozmnožovať sa.
Molières-Glandaz

Poloha

Obec má rozlohu 2,87 km². Najvyšší bod je položený 1 040 m n. m. a najnižší bod 420 m n. m.

Obyvateľstvo

Počet obyvateľov obce je 112 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Castelnau-Chalosse

Poloha

Obec má rozlohu 10,66 km². Najvyšší bod je položený 96 m n. m. a najnižší bod 17 m n. m.

Obyvateľstvo

Počet obyvateľov obce je 550 (2009).
Nasledujúci graf zobrazuje vývoj počtu obyvateľov v obci.
Zdroje: INSEE